ټیلیګرام (پوستغالۍ)

د ټیلیګرام پیغام لېږونکی پوستغالی ، چي په عمومي توګه دټیلیګرام په نوم پیژندل کیږي، د Cloud-based، کراس پلیټ فارم فوري پیغام رسولو (IM) چوپړتیاوي ترسره کوي. یاد پوستغالی په لمړي ځل د آیفون (iOS) لپاره د2013 کال داګسټ پر4 نېټه او د Android لپاره په اکتوبر 2013 کي رامنځ ته اوپیل سو. ټیلیګرام کاروونکو ته اجازه ورکوي چي پیغامونه تبادله کړي، ویډیوګاني، غږیږ اونور فایلونه له یوبل سره شریک کړي، شخصي او ډله ایز غږ یا ویډیو زنګونه ترسره کړي، او همدارنګه عامه ژوندی جریانونه سرته ورسوي.  ټیلیګرام دAndroid, iOS, Windows, macOS, Linux, او ویب براوزرونو لپاره په جلا جلا توګه شتون لري.  ټیلیګرام په غږیز او ویډیویي اړیکو کي له پیل څخه تر پایه کوډونه چمتو کوي،  او په اختیاري اوشخصي خبرو اترو کي ترسره کیږي. 

ټیلیګرام دټولنیزو شبکو ځانګړتیاوې هم لري اوخپلو کاروونکو ته اجازه ورکوي چې کیسې پورته کړي، تر نږدې 200,000 غړو پوري سره لوی عامه ګروپونه رامینځته کړي، یا په تش په نوم چینلونو کې نامحدوده لیدونکو ته یوطرفه تازه معلومات شریک کړي.  

ټیلیګرام په اصل کي په 2013 کال کي د نیکولای او پاول دوروف لخوا تاسیس سو.   ددې پوستغالي سرورونه په نژدې ټوله نړۍ کي ویشل سوي دي، پداسي حال کې چې مرکزي دفتر یې په دوبۍ ، متحده عربي اماراتو کي موقیعیت لري.   ټیلیګرام د اروپا ، آسیا او افریقا په برخو کې د فوري پیغام رسولو ترټولو مشهور غوښتنلیک بلل کیږي.